Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 265

2. A munkaterület rövid, jellemzõ leírása A jelnyelvi tolmácsok munkájukkal hozzásegítik a halló személyekkel történõ kommunikációra a siket és a súlyos fokban nagyothalló emberek közül azokat, akik a beszéd útján zajló információcserében akadályozottak. Így a hallássérültek az eredményes kommunikáció segítségével másokkal azonos esélyekkel érvényesülhetnek az élet különbözõ területein. A jelnyelvi tolmácsok alkalmazása mindezek következtében az alábbi területeken szükséges és indokolt — államigazgatási eljárások, — egészségügyi ellátás, — tanulás integráltan közép-, illetve felsõfokon, — át- és továbbképzés, — munkába helyezés és munkavégzés, — szociális ellátás, — kulturális, sport és egyéb szabadidõs tevékenységek, — különféle szolgáltatások igénybevétele, — egyházi események, a hitélet különbözõ területei, — média.

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes